Anthony O’Connell

Anthony Joseph O’Connell () oli yhdysvaltalainen katolisen kirkon pappi, joka toimi vuosina 1988–1998 Knoxvillen ja vuosina 1999–2002 Palm Beachin piispana.

O’Connell syntyi Lisheenissä, Irlannissa ja hänet vihittiin papiksi 30. maaliskuuta 1963 Jefferson Cityssä, Missourissa. Hänet vihittiin 8. syyskuuta 1988 Knoxvillen ensimmäiseksi piispaksi ja hän toimi piispana 10 vuotta, kunnes tuli nimitetyksi Palm Beachin kolmanneksi piispaksi.

O’Connell erosi piispanvirasta 13. maaliskuuta 2002, kun julkisuuten tuli epäilyjä, että hän olisi seksuaalisesti hyväksikäyttänyt oppilaita pappisseminaarissa Missourissa. O’Connell myönsi kaksi epäilyä tosiksi. Eronsa jälkeen hän muutti trappistiluostariin. Hän kuoli vuonna 2012.

Lähteet 

Irlantilaiset papit
Yhdysvaltalaiset katoliset piispat
Vuonna 1938 syntyneet
Vuonna 2012 kuolleet